सिंगापुर की मिन को हराया; साल के पहले खिताबी मुकाबले में पहुंची
Spain Masters 2023; PV Sindhu Reaches Final | Beat Yeo Jia Min पीवी सिंधु ने सिंगापुर की येओ जिया मिन को हरा कर स्पेन मास्टर्स के विमेंस सिंगल्स की फाइनल में पहुंच गई हैं। Dainik Bhaskar (दैनिक भास्कर)
दो बार की ओलिंपिक मेडलिस्ट पीवी सिंधु ने सिंगापुर की येओ जिया मिन को हरा कर स्पेन मास्टर्स के विमेंस सिंगल्स की फाइनल में पहुंच गई हैं। सिंधु ने शनिवार को 48 मिनट तक चले मुकाबले में मिन को 24-22, 22-20 से हराया। दोनों के बीच बराबरी की टक्कर देखने को मिली, लेकिन अंत में भारत की खिलाड़ी को जीत मिली।
बैडमिंटन रैंकिंग में हाल ही में शीर्ष-10 में अपनी जगह गंवाने वाली सिंधु ने सेमीफाइनल में अच्छा प्रदर्शन किया। अपने प्रतिद्वंद्वी को कोई मौका दिए बिना सिंधु ने लगातार दो गेम में मैच का अंत किया।
सिंधु का पलड़ा था भारी
इस मैच से पहले सिंधु का पलड़ा भारी माना जा रहा था। इस मुकाबले से पहले सिंधु और येओ जिया मिन 3 बार एक-दूसरे का सामना किया था, जिसमें सिंधु ने तीनों बार बाजी मारी थी। दोनों खिलाड़ियों की आखिरी मुलाकात बर्मिंघम में 2022 राष्ट्रमंडल खेलों के सेमीफाइनल में हुई थी जिसमें सिंधु ने 21-19, 21-17 से जीत दर्ज की थी। अब दोनों खिलाड़ियों का रिकॉर्ड 4-0 का हो गया है।
इस साल पहली बार फाइनल में पहुंची 
सिंधु के लिए इस साल किसी टूर्नामेंट के फाइनल में पहुंचने का यह पहला मौका है। दूसरी वरीयता प्राप्त सिंधु लंबे समय तक चोट के कारण बाहर रहने के बाद वापसी करते हुए लय हासिल करने के लिए जूझ रही थी और इस साल के पिछले कुछ टूर्नामेंटों में दूसरे राउंड की बाधा को भी पार नहीं कर पा रही थी।
इससे पहले सिंधु इस साल लगातार तीसरे टूर्नामेंट के पहले दौर से बाहर हुई थी। वह इस साल जनवरी में खेले गए इंग्लैंड ओपन, मलेशिया ओपन और इंडिया ओपन के पहले दौर से बाहर हो गई थीं।